smcproject/ml-wiki-sentences huggingface dataset:
പ്രവർത്തനത്തിന്റെ സുസ്ഥിരത ഉറപ്പുവരുത്താനുള്ള നിബന്ധനകൾ ഏതെങ്കിലും പാലിക്കപ്പെടാതിരിക്കുന്ന സാഹചര്യത്തിൽ പാനിക് ഫങ്ഷൻ വിളിക്കപ്പെടുകയും കെർണൽ അതിന്റെ പ്രവർത്തനം അവസാനിപ്പിക്കുകയും ചെയ്യുന്നു.
മൾട്ടിക്സ് എന്ന ഓപ്പറേറ്റിങ്ങ് സിസ്റ്റത്തിന്റെ നിർമ്മാണവേളയിൽ പ്രവർത്തന സമയത്തെ തകരാറുകൾ പരിഹരിക്കുന്നതിനായുള്ള വരികളാണ് താൻ എഴുതിയതിൽ പകുതിയിൽ അധികവും എന്നും യൂണിക്സിൽ ഈ രീതികൾ പാടേ ഉപേക്ഷിച്ച് പാനിക് എന്ന സംവിധാനം കൊണ്ടുവരികയാണ് ചെയ്തത് എന്നും ഡെന്നിസ് റിച്ചി പറഞ്ഞിട്ടുണ്ട്.
പാനിക് ഫങ്ഷൻ അതിന്റെ ആദ്യരൂപത്തിൽ ഒരു എറർ സന്ദേശം സ്ക്രീനിൽ കാണിക്കുകയും കമ്പ്യൂട്ടറിന്റെ പ്രവർത്തനം നിർത്തുകയും ആയിരുന്നു ചെയ്തിരുന്നത്.
യൂണിക്സിന്റെ അടിസ്ഥാന തത്ത്വമായ ലാളിത്യത്തിന്റെ ഭാഗമായിരുന്നു ഇതും.
ഈ സന്ദേശം കാണുമ്പോൾ പരിചയ സമ്പന്നർക്ക് അതിന്റെ കാരണം മനസ്സിലായിക്കൊള്ളും എന്ന രീതിയിൽ ഉള്ള അഭിപ്രായത്തെ യൂണിക്സിനെ വെറുക്കുന്നവരുടെ കൈപ്പുസ്തകത്തിലും മറ്റും പലരും കളിയാക്കിയിട്ടുണ്ട്.
പ്രസിദ്ധമായ ഒരു ഉദ്ധരണി ഇങ്ങനെ "Ken Thompson has an automobile which he helped design. Unlike most automobiles, it has neither speedometer, nor gas gauge, nor any of the numerous idiot lights which plague the modern driver. Rather, if the driver makes any mistake, a giant "?
" lights up in the center of the dashboard. "
The experienced driver", he says, "will usually know what's wrong.
" യൂണിക്സിന്റെ തന്നെ പുതിയ പതിപ്പുകളിൽ കമ്പ്യൂട്ടർ നേരിട്ട പ്രശ്നത്തെ സംബന്ധിച്ച് കൂടുതൽ കാര്യങ്ങളും പ്രശ്നത്തെ അപഗ്രഥിക്കുന്നതിനു സഹായകമായ കൂടുതൽ വിവരങ്ങളും സ്ക്രീനിൽ കാണിക്കുന്ന വിധത്തിൽ പാനിക് ഫങ്ഷൻ മാറ്റിയെഴുതപ്പെട്ടിട്ടുണ്ട്.
വിവിധ ഓപ്പറേറ്റിങ്ങ് സിസ്റ്റങ്ങളിൽ ലിനക്സ്
ലിനക്സ് കെർണലിലെ പാനിക്ക് ഫങ്ഷൻ സിസ്റ്റം നേരിട്ട പ്രശ്നത്തെപ്പറ്റി ഉള്ള പരമാവധി വിവരങ്ങൾ കൺസോളിൽ പ്രദർശിപ്പിക്കാൻ ശ്രമിക്കുന്നു.
ഇതിനു പുറമേ കെർണലിന്റെ കോർ ഡമ്പ് ശേഖരിക്കാനുള്ള സംവിധാനങ്ങൾ ക്രമീകരിക്കപ്പെട്ടിട്ടുണ്ടെങ്കിൽ അതിനെ പ്രവർത്തിപ്പിക്കുന്നു.
ഈ സംവിധാനം വഴി കമ്പ്യൂട്ടറിന്റെ പ്രധാന മെമ്മറിയുടെ ഒരു പകർപ്പ് ശേഖരിക്കപ്പെടും.
അതിനെ പിന്നീട് പരിശോധിക്കുന്നത് വഴി പ്രശ്നത്തിലേക്ക് നയിച്ച കാരണങ്ങളെ വേഗത്തിൽ കണ്ടെത്താൻ സാധിക്കുന്നു.
ലിനക്സ് കെർണലിൽ പ്രവർത്തന സമയത്തെ എല്ലാ പ്രശ്നങ്ങളും പാനിക്കിലേക്ക് നയിക്കണമെന്നില്ല.
ചില പ്രശ്നങ്ങളെ സ്വയം പരിഹരിച്ച് കെർണലിനു മുന്നോട്ട് പോകാൻ സാധിക്കും.
കെർണൽ ഊപ്സ് (Kernal Oops) എന്നാണ് ഈ സാഹചര്യം അറിയപ്പെടുന്നത്.
കെർണലിലെ ഏതെങ്കിലും ഒരു ഭാഗത്ത് വന്ന പ്രശ്നം അത്ര സാരമുള്ളതല്ലെങ്കിൽ ഊപ്സ് വിളിക്കപ്പെടുകയും ആ പ്രശ്നത്തെക്കുറിച്ചുള്ള വിവരങ്ങൾ റിപ്പോർട്ട് ചെയ്യപ്പെടുകയും ചെയ്യുന്നു.
പക്ഷേ പ്രധാന ഭാഗങ്ങളിൽ ഉണ്ടാകുന്ന പ്രശ്നങ്ങൾ ഊപ്സിനു ശേഷം പാനിക്കിലേക്ക് തന്നെ സിസ്റ്റത്തെ നയിക്കും.
കെർണൽ ഊപ്സ് ഉണ്ടാകുമ്പോൾ അതിനു തുടർച്ചയായി പാനിക് ഉണ്ടാക്കണമോ എന്ന കാര്യം ലിനക്സ് കെർണലിൽ ക്രമീകരിക്കാവുന്നതാണ്.
പാനിക്കിനു ശേഷം കമ്പ്യൂട്ടറിനു പ്രവർത്തനം തുടരാൻ റീബൂട്ടിങ്ങ് കൂടിയേ കഴിയൂ.
ഊപ്സ് സാരമുള്ളതല്ല എങ്കിൽ പ്രവർത്തനം തുടരാൻ സാധിക്കും.
മൈക്രോസോഫ്റ്റ് വിൻഡോസ്
സ്വയം തിരുത്തി മുന്നോട്ട് പോകാൻ സാധിക്കാത്ത രീതിയിലുള്ള പ്രശ്നങ്ങൾ എന്തെങ്കിലും ഉണ്ടായാൽ വിൻഡോസ് ഒരു നീല സ്ക്രീനിൽ ഈ പ്രശ്നത്തെക്കുറിച്ചുള്ള വിവരങ്ങളും അത് പരിഹരിക്കാൻ സഹായിച്ചേക്കാവുന്ന സന്ദേശങ്ങളും കാണിക്കുകയും ചെയ്യുന്നു.
അതിനു ശേഷം ഉപയോക്താവ് കമ്പ്യൂട്ടർ റീസ്റ്റാർട്ട് ചെയ്യേണ്ടതുണ്ട്.
ബ്ലൂ സ്ക്രീൻ ഓഫ് ഡെത്ത്, ബ്ലൂ സ്ക്രീൻ, സ്റ്റോപ്പ് എറർ, ചുരുക്കി ബി എസ് ഓ ഡി എന്നൊക്കെ ഈ സന്ദേശം അറിയപ്പെടുന്നു.
മാക് ഓഎസ് എക്സ്
മാക് ഓഎസ് എക്സിന്റെ 10.2 മുതൽ 10.7 വരെയുള്ള പതിപ്പുകളിൽ കമ്പ്യൂട്ടർ ഒരു വിവിധഭാഷാ സന്ദേശം കാണിക്കുകയും ഉപയോക്താവിനോട് കമ്പ്യൂട്ടർ റീസ്റ്റാർട്ട് ചെയ്യാൻ ആവശ്യപ്പെടുകയും ചെയ്യുന്നു.
10.2 ന്റെ മുൻപേ ഉള്ള പതിപ്പുകളിൽ കൂടുതൽ വിവരങ്ങൾ ഉൾക്കൊള്ളുന്ന പരമ്പരാഗത യൂണിക്സ് രീതിയിൽ ഉള്ള എറർ സന്ദേശങ്ങൾ കാണിച്ചിരുന്നു.
10.8 മുതലുള്ള പതിപ്പുകളിൽ കമ്പ്യൂട്ടർ തനിയെ റീസ്റ്റാർട്ട് ചെയ്യപ്പെടുകയും അതിനു ശേഷം എറർ സന്ദേശം പ്രദർശിപ്പിക്കുകയും ചെയ്യുന്നു.
ഈ സന്ദേശത്തിന്റെ രീതി പല പതിപ്പുകളിലും വ്യത്യസ്തമാണ്.
അവലംബം ലിനക്സ് ഡിവൈസ് ഡ്രൈവേഴ്സ്, മൂന്നാം പതിപ്പ്, നാലാം അധ്യായം യൂണിക്സ് മാൻ പേജ് - പാനിക് കെർണൽ പാനിക്, ആപ്പിൾ സപ്പോർട്ട് പേജ് ലിനക്സ് കെർണൽ സോഴ്സ് കോഡ്, kernel/panic.c Archived 2014-10-09 at the Wayback Machine .
ഷക്ലഫാന്ത ദേശീയോദ്യാനം mperata cylindrica is one of the main grass species found in the park's phantas ഉടുമ്പ് ബാരസിംഗ മാൻ മഞ്ഞക്കണ്ണിച്ചിലപ്പൻ A grey-headed fish eagle
ഷക്ലഫാന്ത ദേശീയോദ്യാനം നേപ്പാളിലെ വിദൂര-പശ്ചിമ മേഖലയിലെ ടെറായി യിൽ സ്ഥിതിചെയ്യുന്നതും  സംരക്ഷിത പ്രദേശമാണ്.
305 ചതുരശ്രകിലോമീറ്റർ (118 ചതുരശ്ര മൈൽ) വിസ്തൃതിയിൽ തുറസ്സായ പുൽമേടുകളും വനങ്ങളും നദീതടങ്ങളും ഉഷ്ണമേഖലാ തണ്ണീർത്തടങ്ങളുമായി 174 മുതൽ 1,386 മീറ്റർ വരെ (571 മുതൽ 4,547 അടി വരെ) ഉയരത്തിൽ സ്ഥിതിചെയ്യുന്ന ഒരു സംരക്ഷിത പ്രദേശമാണിത്.
1976 ൽ റോയൽ ഷക്ലഫാന്ത വന്യജീവി സംരക്ഷണ കേന്ദമായി ഗസറ്റ് വിജ്ഞാപനം നടത്തപ്പെട്ടു.
വന്യജീവികൾക്ക് കാലോചിതമായി ശിവാലിക് മലനിരകളിലേക്ക് പ്രവേശിക്കുവാനുള്ള ഇടനാഴി സൃഷ്ടിക്കാനായി ഒഴിച്ചിട്ടിരിക്കുന്ന ഒരു ചെറിയ പ്രദേശം, കിഴക്കു പടിഞ്ഞാറൻ ഹൈവേയുടെ വടക്കു ഭാഗത്തായി വ്യാപിച്ചു കിടക്കുന്നു.
സയാലി നദി ഇതിന്റെ കിഴക്കൻ അതിർത്തിയായി നിലനില്ക്കുന്നതോടൊപ്പം തെക്കൻ ഭാഗത്തേയ്ക്കു് ഇന്ത്യയുമായുള്ള അന്താരാഷ്ട്ര അതിർത്തികളായി പരിണമിക്കുന്നു.
ഇത് റിസർവിലെ തെക്ക്, പടിഞ്ഞാറ് അതിർത്തികളെ വേർതിരിച്ചു നിർത്തുകയും ചെയ്യുന്നു.
ഇന്ത്യൻ കടുവ സംരക്ഷണ കേന്ദ്രമായ കിഷൻപൂർ വന്യമൃഗസങ്കേതം തെക്കുഭാഗത്തേയ്ക്ക് ഈ ദേശീയോദ്യാനത്തിന്റെ തുടർച്ചയായി സ്ഥിതിചെയ്യുന്നു.
ഈ സംയുക്ത സംരക്ഷിത പ്രദേശം 439 ചതുരശ്ര കിലോമീറ്റർ (169 ചതുരശ്ര മൈൽ) വ്യാപ്തിയുള്ളതും ടൈഗർ കൺസർവേഷൻ യൂണിറ്റ് (TCU) ഷുക്ലഫാന്ത-കിഷൻപൂരിനെ പ്രതിനിധാനം ചെയ്യുന്നതും 1.897 ചതുരശ്ര കിലോമീറ്റർ (0.732 ചതുരശ്രമൈൽ) എക്കൽ പുൽമേടുകളും ഉപോഷ്ണമേഖലയിലെ ഈർപ്പമുള്ള ഇലപൊഴിയും വനങ്ങളും ഉൾപ്പെട്ടതുമാണ്.
സംരക്ഷിത പ്രദേശം ടെറായി –ഡുവാർ സാവന്ന ആന്റ് ഗ്രാസ്‍‌ലാന്റ്സ് എക്കോറീജിയന്റെ ഭാഗമാണ്.
ഇത് പ്രളയമേഖലാ പുൽമേടുകളുടെ സംരക്ഷണത്തിന്റെ പ്രത്യക്ഷ ഉദാഹരണമാണ്.
ഇത് ടെറായി ആർക്  ഭൂപ്രകൃതിയിലുൾപ്പെടുത്തിയിരിക്കുന്നു.
നേപ്പാളിലെ ഭരണവർഗത്തിന്റെ  പ്രിയങ്കരമായ ഒരു വേട്ടയാടൽ മേഖലയായിരുന്ന ഇത് 1969 ൽ ഒരു റോയൽ ഹണ്ടിംഗ് റിസർവ് ആയി ഉയർത്തപ്പെട്ടു.
1973 ൽ റോയൽ സക്ല ഫാന്ത വന്യമൃഗ സംരക്ഷണകേന്ദ്രമായി  പ്രദേശം ഗെയ്റ്റ്  വിജ്ഞാപനം ചെയ്യുകയും  പ്രാഥമികമായി 155 ചതുരശ്ര കിലോമീറ്റർ (60 ചതുരശ്ര മൈൽ) പ്രദേശം ഉൾപ്പെടുത്തുകയും 1980 കളുടെ അവസാനത്തോടെ അതിന്റെ ഇന്നത്തെ വിസ്തൃതിയിലെത്തുകയും ചെയ്തു.
2004 മേയ് മാസത്തിൽ 243.5  ചതുരശ്ര കിലോമീറ്റർ (94.0 ചതുരശ്ര മൈൽ) പ്രദേശം കൂടി കൂട്ടിച്ചേർത്ത് ഒരു ബഫർ മേഖല സൃഷ്ടിക്കപ്പെട്ടു.
2017 ൽ ഈ സംരക്ഷിത പ്രദേശത്തിന്റെ പദവി ഒരു ദേശീയോദ്യാനമെന്ന നിലയിൽ പ്രഖ്യാപിക്കപ്പെട്ടു.
സംരക്ഷിത പ്രദേശത്തിനകത്തു കാണപ്പെടുന്ന പുൽമേടുകളിലൊന്നിൽ നിന്നാണ് സക്ലഫാന്ത എന്ന പേര് ഉരുത്തിരിഞ്ഞുവന്നത്.
നേപ്പാളിലെ ഏറ്റവും വലിയ പുൽപ്രദേശം സക്ല ഫാന്ത എന്ന പേരിലറിയപ്പെടുന്നതും ഏകദേശം 16 ചതുരശ്ര കിലോമീറ്റർ 2 (6.2 ചതുരശ്ര മൈൽ) വിസ്തീർണ്ണമുള്ളതുമാണ്.
ഒരു കാലത്ത് പുരാതന സാമ്രാജ്യത്തിന്റെ പ്രഭവകേന്ദ്രമായിരുന്നു ഷക്ലാഫാന്ത ദേശീയോദ്യാനത്തിലെ വനപ്രദേശങ്ങൾ.
ഇന്നും ആ രാജ്യത്തിന്റെ അവശിഷ്ടങ്ങൾ ഇവിടെയുള്ള ചില സ്ഥലങ്ങളിൽ ചിതറിക്കിടക്കുന്നതു കാണാം.
സംരക്ഷണ പ്രദേശത്തിനുള്ളിലെ റാണി താൽ തടാകത്തിനു സമീപം ഏകദേശം 1,500 മീറ്റർ (59,000 ഇഞ്ച്) ചുറ്റളവുള്ള ഇഷ്ടികകൊണ്ടുള്ള ഒരു കെട്ടിടഭാഗം ഇപ്പോഴും കാണപ്പെടുന്നു.
തരു വംശജരുടെ രാജാവായിരുന്ന സിംഗ്പാലിന്റെ കോട്ടയുടെ  അവശിഷ്ടമാണിതെന്ന് തദ്ദേശവാസികൾ കണക്കാക്കുന്നു.
മിതോഷ്ണ കാലാവസ്ഥ അനുഭവപ്പെടുന്ന ഈ മേഖലയിൽ ശരാശരി വാർഷിക മഴ 1,579 മില്ലിമീറ്റർ (62.2 ഇഞ്ച്)  ആണ്.
ഇത് ജൂൺ മുതൽ സെപ്തംബർ വരെയുള്ള മാസങ്ങളിലും ഏറ്റവും ഉയർന്ന  തോതിലുള്ള മഴ ആഗസ്ത് മാസത്തിലുമാണ് ലഭിക്കുന്നത്.
ഡിസംബർ, ജനുവരി മാസങ്ങളിലാണ് ഇവിടെ തികച്ചും ശൈത്യകാലമാണ്.
ശൈത്യ കാലത്ത്  പകൽസമയത്തെ താപനില 7-12 ° C (45-54 ° F) വരെയും ഇടയ്ക്കിടെയും തണുത്തുറയുന്ന കാലാവസ്ഥയും അനുഭവപ്പെടും.
ഫെബ്രുവരി മുതൽ താപനില അൽപ്പാൽപ്പമായി ഉയർ‌ന്ന്  മാർച്ച് മാസത്തിൽ‍  25 °C (77 °F)  വരെയും ഏപ്രിൽ അവസാനത്തോടെ 42 °C (108 °F) എത്തുന്നു.
മെയ് മാസത്തിൽമൺസൂണിനു മുമ്പുള്ള മഴ ലഭിക്കുമ്പോൾ ഈർപ്പം കൂടുന്നു.
ചിത്രശാല റിസർവ്വിനുള്ളിലെ പുൽമേട് റാണി താൽ തടാകത്തിനു സമീപത്ത് മരത്തിനു മുകളിലെ "മച്ചാൻ" റിസർവ്വിനുള്ളിലെ മൺപാത അവലംബം ↑ Bhuju, U. R., Shakya, P. R., Basnet, T. B., Shrestha, S. (2007).
ISBN 978-92-9115-033-5 ↑ Baral, H. S., Inskipp, C. (2009).
The Birds of Sukla Phanta Wildlife Reserve, Nepal .
Our Nature (2009) 7: 56−81 ↑ Wikramanayake, E. D., Dinerstein, E., Robinson, J. G., Karanth, K.U., Rabinowitz, A., Olson, D., Mathew, T., Hedao, P., Connor, M., Hemley, G., Bolze, D. (1999).
Where can tigers live in the future?
A framework for identifying high-priority areas for the conservation of tigers in the wild Archived 2013-01-13 at the Wayback Machine .
Pages 255−272 in: Seidensticker, J., Christie, S., Jackson, P. (eds.) Riding the Tiger.
Tiger Conservation in human-dominated landscapes.
hardback ISBN 0-521-64057-1 , paperback ISBN 0-521-64835-1 .
↑ Dinerstein, E. (2003).
The Return of the Unicorns: The Natural History and Conservation of the Greater One-Horned Rhinoceros .
Columbia University Press, Columbia ↑ Bhattarai, P. (2013).
Threats on grassland ecosystem services: a case from Shuklaphanta Wildlife Reserve .
Nepal Journal of Science and Technology 13 (2): 159–166.
↑ Majupuria, T.C., Kumar, R. (1998).
Wildlife, National Parks and Reserves of Nepal.
S. Devi, Saharanpur and Tecpress Books, Bangkok.
ISBN 974-89833-5-8 ↑ Bhuju, U. R., Shakya, P. R., Basnet, T. B., Shrestha, S. (2007).
ISBN 978-92-9115-033-5 ↑ Timilsina, N., Heinen, J.T. (2008).
Forest Structure Under Different Management Regimes in the Western Lowlands of Nepal Archived 2013-01-13 at the Wayback Machine .
Journal of Sustainable Forestry 26 (2): 112−131.
↑ Baral, H. S., Inskipp, C. (2009).
Our Nature (2009) 7: 56−81 ↑ {{ cite book }} :  CS1 maint: multiple names: authors list ( link ) ↑ Majupuria, T.C., Kumar, R. (1998).
ISBN 974-89833-5-8 ↑ Timilsina, N., Heinen, J.T. (2008).
ഷക്കീബ് അൽ ഹസൻ
ബംഗ്ലാദേശിലെ ക്രിക്കറ്റ് താരമാണ് ഷക്കീബ് അൽ ഹസൻ .
ഒരു ഓൾ റൗണ്ടറാണ്.
ബംഗ്ലാദേശിനു വേണ്ടി ഏകദിന ക്രിക്കറ്റിൽ ഏറ്റവും കൂടൂതൽ റൺസ് നേടിയിട്ടുള്ളത് ഷക്കീബ് അൽ ഹസനാണ്.
മാത്രമല്ല ബംഗ്ലാദേശിനു വേണ്ടി ഏകദിന ക്രിക്കറ്റിൽ ഏറ്റവും കൂടൂതൽ വിക്കറ്റ് നേടിയ രണ്ടാമത്തെ താരവും ഹസൻ തന്നെ.
3 താരങ്ങളാണ് ഏകദിന ക്രിക്കറ്റിൽ ബംഗ്ലാദേശിനുവേണ്ടി 1000 റൺസും 100 വിക്കറ്റും നേടിയിട്ടുള്ളത്.
അവരിൽ ഏറ്റവും കുറച്ച് കളികളിൽ നിന്ന് ഈ നേട്ടം കൈവരിച്ചത് ഷക്കീബ് അൽ ഹസനാണ് .
88 മത്സരങ്ങളിൽ നിന്നാണ് അദ്ദേഹം ഈ നേട്ടം കൈവരിച്ചത്.
ഷക്കീബ് അൽ ഹസനാണ് കൗണ്ടി ക്രിക്കറ്റ് കളിക്കുന്ന ആദ്യ ബംഗ്ലാദേശ് താരം .
2008ൽ ചിറ്റഗോങ്ങിൽ ന്യൂസിലാൻഡിനെതിരെ നടന്ന ടെസ്റ്റ് മത്സരത്തിൽ 36 റൺസ് വഴങ്ങി 7 വിക്കറ്റുകൾ നേടി.
ടെസ്റ്റ് ക്രിക്കറ്റിലെ ഏതെങ്കിലും ബംഗ്ലാദേശ് താരത്തിന്റെ ഏറ്റവും മികച്ച പ്രകടനമാണിത് .
2010ൽ ന്യൂസിലാൻഡിനെതിരെ 4-0ത്തിന് ഏകദിന പരമ്പര നേടുമ്പോൾ 11 വിക്കറ്റുകളും 1 സെഞ്ച്വറിയുമായി ഷക്കീബ് അൽ ഹസൻ തിളങ്ങി.
ഷക്കീര ഇംഗ്ലീഷ് വിലാസം https://ml.wikipedia.org/wiki/Shakira
ഷക്കീര എന്ന പേരിൽ കൂടുതലായറിയപ്പെടുന്ന ( pronounced /ʃəˈkɪərə/ , സ്പാനിഷ് ഉച്ചാരണം: [tʃaˈkiɾa] or സ്പാനിഷ് ഉച്ചാരണം: [ʃaˈkiɾa] ), ഷക്കീര ഇസബെൽ മെബറക്ക് റിപ്പോൾ (ജനനം ഫെബ്രുവരി 2, 1977), ഒരു കൊളംബിയൻ ഗായികയും, ഗാനരചയിതാവും, സംഗീതജ്ഞയും, നർത്തകിയുമാണ്.
1990 കളിലെ ലാറ്റിനമേരിക്കൻ സംഗീതരംഗത്ത് ശ്രദ്ധേയമായ ഒരു രീതി ഷക്കീര സ്വീകരിക്കുകയും നിരവധി ആരാധകരെ സൃഷ്ടിക്കുകയും ചെയ്തിരുന്നു.
കൊളംബിയയിലെ ബാറൻ‌ക്വിലയിലാണ്‌ ഷക്കീര ജനിച്ചതും വളർന്നതും.
രണ്ടു ഗ്രാമി പുരസ്കാരങ്ങളും , ഏഴു ലാറ്റിൻ ഗ്രാമി പുരസ്കാരങ്ങളും , പന്ത്രണ്ട് ബിൽബോർഡ് ലാറ്റിൻ ലാറ്റിൻ സംഗീത അവാർഡുകളും , നേടിയിട്ടുണ്ട്.
അതു പോലെ ഗോൾഡൻ ഗ്ലോബ് പുരസ്കാരത്തിനും നിർദ്ദേശിക്കപ്പെട്ടിരുന്നു .
അതു പോലെ ഏറ്റവും കൂടുതൽ ആൽബങ്ങൾ ചെലവഴിക്കപ്പെടുന്ന കൊളംബിയൻ ഗായികയും, ലോകത്താകമാനം 50 ലക്ഷത്തിലധികം ആൽബങ്ങൾ വിറ്റഴിക്കപ്പെടുന്ന രണ്ടാമത്തെ ലാറ്റിനമേരിക്കൻ ഗായികയുമാണ് ഷക്കീര .
ബോളിബോഡ് ഹോട്ട് 100, ആസ്ട്രേലിയൻ എ.ആർ.ഐ.എ. ചാർട്ട്, യു,കെ.
സിംഗിൾസ് ചാർട്ട് എന്നിവയിൽ ഉൾപ്പെടുത്തിയ ഏക ലാറ്റിനമേരിക്കൻ ഗായികയും ഷക്കീരയാണ് നൃത്തം
‎സംഗീതമേളകളിലും, ആൽബങ്ങളിലും ഉള്ള ഷക്കീരയുടെ നൃത്തം ലോകപ്രശസ്തമാണ്.
ഷക്കീരയുടെ നൃത്തചുവടുകൾ പ്രധാനമായും അറേബ്യൻ ബെല്ലി നൃത്തത്തെ അടിസ്ഥാനമാക്കിയുള്ളതാണ്.
തന്റെ പിതാവിൽ നിന്നും ലഭിച്ച ലബനീസ് പാരമ്പര്യം ഇതിന് ഷക്കീരയെ സഹായിച്ചു.
മിക്കപ്പോഴും നഗ്നപാദയായാണ് ഷക്കീര നൃത്തം ചെയ്യുന്നത്.
തന്റെ കൌമാ‍രപ്രായത്തിൽ സങ്കോചത്തെ മറികടക്കാനാണത്രെ ഷക്കീര നൃത്തം പഠിച്ചു തുടങ്ങിയത്.
ഉദരം കൊണ്ട് നാണയം തെറിപ്പിക്കാൻ ശ്രമിച്ചുകൊണ്ടാണ് താൻ ബെല്ലി നൃത്തച്ചുവടുകൾ പഠിച്ചത് എന്ന് ഷക്കീര ഒരിക്കൽ ഒരു എം.ടീ.
വി. അഭിമുഖസംഭാഷണത്തിൽ പറയുകയുണ്ടായി.
ഇത്തരം കഠിന പരിശ്രമങ്ങൾ കൊണ്ട് ബെല്ലി നൃത്തത്തിൽ സ്വായത്തമാക്കിയ അസാമാന്യ മെയ്‌വഴക്കം ഷക്കീരയുടെ ആൽബങ്ങളിൽ കാണാം.
“ഹിപ്സ് ഡോണ്ട് ലൈ”, “വെൻ‌എവർ, വേർ‌എവർ”, “ബ്യൂട്ടിഫുൽ ലയർ”, “ഷീ വൂൾഫ്” എന്നിവ ഷക്കീരയുടെ ലോകപ്രശസ്ത ആൽബങ്ങളിൽ ചിലതാണ്.
ഇതിനു പുറമെ, “ബെല്ലിഡാൻസ് സൂപ്പർസ്റ്റാർസ്” പോലെയുള്ള പരിപാടികൾക്കു വേണ്ടി നൃത്തസംവിധാനവും ഷക്കീര നിർവ്വഹിച്ചിട്ടുണ്ട്.
നൃത്തത്തിനു പുറമേ അഭിനയത്തിലും മികവു തെളിയിച്ച ഷക്കീര, 1995 ൽ “എൽ ഒയാസിസ്” എന്ന കൊളംബിയൻ ടെലിനോവെല്ലയിൽ “ലൂയിസ മരിയ” എന്ന കഥാപാത്രത്തെ അവതരിപ്പിച്ചു.
ഷക്കീര ഡിസംബർ 2009 ന് “അഗ്ലി ബെറ്റി” എന്ന പരമ്പരയിലും,  2010 ൽ “വിസാർഡ്സ് ഓഫ് വെവർലി പ്ലേസ്” എന്ന പരമ്പരയിലും ഷക്കീരയായിത്തന്നെ അഭിനയിച്ചു.
അവലംബം ↑ Baltin, Steve "Shakira Trots Out 'Mongoose'" Archived 2009-02-01 at the Wayback Machine .
Rolling Stone .
November 11, 2002.
Retrieved January 6, 2007.
↑ See Inogolo: pronunciation of Shakira ↑ ↑ Diego, Ximena (2001) Shakira.
Fireside.
pp. 44 and 68 1 2 3 4 ↑ Shakira’s songs are the heart of her success , BMI.com ↑ ↑ ↑ ↑ ↑ ↑ ↑ "El Oasis" .
IMDb ↑ ↑
ഷജിത്ത് കൊയേരി ഇംഗ്ലീഷ് വിലാസം https://ml.wikipedia.org/wiki/Shajith_Koyeri ദേശീയപുരസ്കാരം സ്വീകരിക്കുന്നു
മലയാളിയായ ഒരു ഇന്ത്യൻ സൗണ്ട് ഡിസൈനറാണ് ഷജിത്ത് കൊയേരി .
2006-ൽ ഓംകാര എന്ന ചിത്രത്തിലൂടെ മികച്ച സൗണ്ട് ഡിസൈനർക്കുള്ള ദേശീയ അവാർഡ് ലഭിച്ചു .
കണ്ണൂർ ജില്ലയിലെ തലശ്ശേരിക്കടുത്തുള്ള പുന്നോൽ സ്വദേശിയാണ് ഇദ്ദേഹം.
13-ആം വയസ്സു മുതൽ റുമാറ്റിക് ആർത്രറ്റിസ് എന്ന രോഗബാധിതനാണ് ഷജിത്ത്.
ചലച്ചിത്രങ്ങൾ ബർഫി!
പുരസ്കാരങ്ങൾ മികച്ച ശബ്ദലേഖകനുള്ള ദേശീയപുരസ്കാരം - ഓംകാര (2006) മികച്ച ശബ്ദലേഖകനുള്ള ഫിലിംഫെയർ പുരസ്കാരം - ഓംകാര (2006) ജി.എം.എ. പുരസ്കാരം - ഡാം 999 (2012) അവലംബം പുറത്തേക്കുള്ള കണ്ണികൾ Shajith Koyeri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ഷജിത്ത് കൊയേരി
ഷട്കർമ്മങ്ങൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളബ്രാഹ്മണർ അഥവാ നമ്പൂതിരിമാർ അനുഷ്ഠിക്കേണ്ട ആറ് കർമ്മങ്ങളെ ഷഡ്കർമ്മങ്ങൾ എന്നു പറയുന്നു.
ഷഡ്കർമ്മങ്ങൾ സ്നാനം സന്ധ്യാവന്ദനം ജപം പൂജ ഉപാസന അഗ്നിഹോത്രം
ഷംസുർ റഹ്മാൻ ഫാറൂഖി ഇംഗ്ലീഷ് വിലാസം https://ml.wikipedia.org/wiki/Shamsur_Rahman_Faruqi
ഒരു ഇന്ത്യൻ കവിയും നിരൂപകനുമാണ് ഷംസൂർ റഹ്മാൻ ഫാറൂഖി (ഉറുദു: شمس الرحمٰن فاروقی‎) (ജനനം 1935 ജനുവരി 15).
1935 ജനുവരി 15ന് ഇന്ത്യയിൽ ജനിച്ചു.
അലഹബാദ് യൂണിവേഴ്സിറ്റിയിൽ നിന്നും 1955ൽ എം.എ ബിരുദം നേടി.
1960ൽ എഴുതാൻ തുടങ്ങി.
ഇന്ത്യൻ പോസ്റ്റൽ സർവീസിൽ സേവനം അനുഷ്ഠിച്ചിട്ടുണ്ട് (1960-1968).
ന്യൂഡൽഹിയിലെ പോസ്റ്റൽ സർവിസ് ബോർഡ് അംഗവും ചീഫ് പോസ്റ്റ് മാസ്റ്ററുമായിരുന്നു.
ഷാബ്ഖൂൺ എന്ന മാസികയുടെ എഡിറ്ററാണ്.
കൃതികൾ ഷേർ, ഖൈർ ഷേർ, ഔർ നസ്ർ (1973) ദി സെലക്ടഡ് മിറർ , (ഇംഗ്ലീഷിൽ, 1981) ഉറുദു കാ ല്ബ്തദയി സമാനാ' (2001) ഖഞ്ച്-ഇ-സോന (കവിത) ജദീദിയാത് കൽ ഔർ ആജ് (2007) പുരസ്കാരങ്ങൾ സരസ്വതി സമ്മാൻ (1996) അവലംബം ↑ http://www.goodreads.com/author/show/456255.
Shamsur_Rahman_Faruqi ↑ http://www.penguinbooksindia.com/en/content/shamsur-faruqi പുറം കണ്ണികൾ Shamsur Rahman Faruqi Website Archived 2014-02-01 at the Wayback Machine .
Work in English "A Conversation with Literary Critic and Novelist Shamsur Rahman Faruqi", New York Times
ഷകേരെ ഖലീലി
ഒരു ഇന്ത്യൻ റിയൽ എസ്റ്റേറ്റ് ഡെവലപ്പറും സിംഗപ്പൂരിലെ ആദ്യത്തെ സിനിമ തിയേറ്ററായ ക്യാപിറ്റോളിൻറെ സ്ഥാപകൻ ഗുലാം നമസിയുടെ മകളും പഴയ മൈസൂർ സംസ്ഥാനത്തെ ദിവാനായിരുന്ന മിർസ ഇസ്മയലിൻറെ പേരക്കുട്ടിയുമായിരുന്നു ഷകേരെ ഖലീലി (നീ നമാസി; 1947-1991) .
ഷകേരെ, രണ്ടാം ഭർത്താവായ സ്വാമി ശ്രദ്ധാനന്ദയെന്ന മുരളി മനോഹർ മിശ്രയാൽ കൊലചെയ്യപ്പെട്ടു.
1991ൽ ഷകേരെയെ കാണാതാവുകയും 1994ൽ അവരുടെ മൃതശരീരം വീട്ടുമുറ്റത്തുനിന്നും പോലീസ് കുഴിച്ചെടുക്കുകയും ചെയ്തു.
മൃതദേഹം പുറത്തെടുക്കുന്നത്തിൻറെ ദൃശ്യങ്ങൾ വീഡിയോയിൽ ചിത്രീകരിച്ചിരുന്നു.
ഇന്ത്യൻ നീതിന്യായവ്യവസ്ഥയുടെ ചരിത്രത്തിൽ, കുഴിച്ചുമൂടപ്പെട്ട മൃതദേഹം പുറത്തെടുക്കുന്നത് വീഡിയോയിൽ ചിത്രീകരിച്ച  ആദ്യത്തെ സംഭവമായിരുന്നു ഇത് .
1947 ഓഗസ്റ്റ് 27ന് മദ്രാസിൽ ഒരു ഇന്ത്യൻ-പേർഷ്യൻ മുസ്ലീം കുടുംബത്തിലാണ് ഷക്കറെ ജനിച്ചത്.
ഓസ്‌ട്രേലിയയിലെ മുൻ ഇന്ത്യൻ ഹൈക്കമ്മിഷണറും ഇറാനിലെ മുൻ ഇന്ത്യൻ അംബാസഡറുമായിരുന്ന അക്ബർ മിർസ ഖലീലിയാണ് ഷകേരെയുടെ ആദ്യ ഭർത്താവ്.1964ൽ വിവാഹിതരായ ഇവർ 1985ൽ വിവാഹമോചിതരായി.
ഈ ബന്ധത്തിൽ നാല് പെണ്മക്കളുണ്ട്.
1985ലാണ് ശ്രദ്ധാനന്ദയെ വിവാഹം കഴിച്ചത്.
ഈ ബന്ധത്തിൽ കുട്ടികൾ ഉണ്ടായില്ല .
ചലച്ചിത്രഭാഷ്യം
2023ൽ, ആമസോൺ പ്രൈം വീഡിയോ , ഇന്ത്യ ടുഡേ നിർമ്മിച്ച ഷകേരെയെകുറിച്ചുള്ള, പാട്രിക് ഗ്രഹാം സംവിധാനം ചെയ്ത ഡാൻസിംഗ് ഓൺ ദ ഗ്രേവ് എന്ന നാല് ഭാഗങ്ങളുള്ള ഡോക്യുമെൻററി പുറത്തിറക്കി .
അവലംബം പുറത്തേക്കുള്ള കണ്ണികൾ Shakereh murder case: Final hearing in SC on April 2
ഷക്കീല ഇംഗ്ലീഷ് വിലാസം https://ml.wikipedia.org/wiki/Shakeela
ദക്ഷിണേന്ത്യയിലെ ഒരു ചലച്ചിത്രനടിയാണ് ഷക്കീല (തമിഴ്: சகீலா; ഇംഗ്ലീഷ്: Shakeela).
1990 കളിൽ മലയാളം തമിഴ് ചിത്രങ്ങളിലൂടെയായിരുന്നു രംഗപ്രവേശം.
പൂർണ്ണനാമം സി. ഷക്കീല ബീഗം എന്നാണ്.
1977-ൽ മദ്രാസിലാണ് ജനനം.
പ്രായപൂർത്തി ആയവർക്ക് വേണ്ടിയുള്ള ചലച്ചിത്രങ്ങളിലെ വേഷങ്ങളാണ് കൂടുതലും ചെയ്തിട്ടുള്ളത്.
സിൽക് സ്മിത പ്രധാനവേഷം അവതരിപ്പിച്ച പ്ലേഗേൾസ് എന്ന തമിഴ്  സിനിമയിൽ വേഷം ചെയ്തുകൊണ്ട് പതിനെട്ടാം വയസ്സിലാണ് ഷക്കീല സിനിമാ ജീവിതം തുടങ്ങുന്നത്.
ഇളമനസ്സേ കിള്ളാതെ എന്ന തമിഴ് ചിത്രത്തിലെ പ്രകടനത്തോടെ മുഖ്യധാരയിൽ ശ്രദ്ധിക്കപ്പെട്ടു തുടങ്ങി മലയാളത്തിൽ അഭിനയിച്ച കിന്നാരത്തുമ്പികൾ എന്ന ചലച്ചിത്രം വൻ വിജയമായിരുന്നു.
ഒട്ടേറെ മലയാളം സിനിമകളിൽ വേഷമിട്ടിട്ടുണ്ട്.
കിന്നാരത്തുമ്പികൾ , ഡ്രൈവിംഗ് സ്കൂൾ , സിസ്റ്റർ മരിയ തുടങ്ങിയതിൽ വേഷങ്ങൾ ശ്രദ്ധിക്കപ്പെട്ടിരുന്നു.
ഇത്തരം ചിത്രങ്ങൾക്ക് പ്രേക്ഷകർ കുറഞ്ഞതോടെ ഇവർ മുഖ്യധാരാചിത്രങ്ങളിൽ ചെറിയ വേഷങ്ങളിൽ അഭിനയിച്ചു തുടങ്ങി.
തമിഴിലായിരുന്നു കൂടുതലും.
മോഹൻലാലിന്റെ ഛോട്ടാ മുംബൈ എന്ന ചിത്രത്തിലും ഒരു ചെറിയ വേഷം ചെയ്തിട്ടുണ്ട്.
തേജാഭായി ആൻഡ് ഫാമിലി എന്ന ചിത്രത്തിലും അഭിനയിച്ചു.
ഞാൻ നിങ്ങളുടെ രാത്രിയുടെ ഭാഗമയിരുന്നു എന്ന പേരിൽ ആത്മകഥയും ഷക്കീല പ്രസിദ്ധീകരിച്ചിട്ടുണ്ട്.
സാമൂഹിക പ്രവർത്തനത്തിലും ജീവകാരുണ്യ പ്രവർത്തനത്തിലും ഷക്കീല ഏറെ സജീവമാണ്.
ട്രാൻസ്ജന്ഡർ കുട്ടികൾക്ക് വേണ്ടിയുള്ള അഭയകേന്ദ്രം അതിലൊന്നാണ്.
അഭിനയിച്ച ചലച്ചിത്രങ്ങളുടെ പട്ടിക ക്രമനമ്പർ ചിത്രത്തിന്റെ പേര്‌ സം‌വിധായകൻ വർഷം 1 കിന്നാരത്തുമ്പികൾ - - 2 എണ്ണത്തോണി - - 3 ഡ്രൈവിങ് സ്കൂൾ - - 4 ലേഡീസ് ഹോസ്റ്റൽ - - 5 കല്ലുവാതുക്കൽ കത്രീന - - 6 അഗ്നിപുഷ്പം - - 7 നാലാം സിംഹം - - 8 രാക്കിളികൾ - - 9 മഞ്ഞുകാലപ്പക്ഷി - - 10 രാസലീല - - 11 കൗമാരം - - 12 കൂടാരം - - 13 ഈ രാവിൽ - - 14 പ്രണയാക്ഷരങ്ങൾ - - 15 ഛോട്ടാ മുംബൈ അൻവർ റഷീദ് 2007 16 മാമി അവലംബം 1 2 "സിനിമാ അഭിനയവും വിവാദങ്ങൾ നിറഞ്ഞ ജീവിതവും" .
24 News Live .
YouTube .
Retrieved August 3, 2019.
↑ M3DB.
COMലെ ഷക്കീല എന്ന താളിൽ നിന്നും ↑ {{ cite web }} : Check date values in: | accessdate= , | date= , and | archivedate= ( help ) പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഷക്കീല India Daily story: The soft porn queen of India Shakeela decides to tell her life story Archived 2006-06-13 at the Wayback Machine .
Shakeela complete history photography Archived 2007-05-12 at the Wayback Machine .
Shakeela photos and biographies Archived 2007-05-18 at the Wayback Machine .
ഷഗെലക്, അലാസ്ക
ഷഗെലക് , യൂക്കോൺ-കോയുകുക്ക് സെൻസസ് ഏരയായിലുൾപ്പെട്ട അലാസ്ക സംസ്ഥാനത്തെ ഒരു ചെറുപട്ടണമാണ്.
2000 ലെ കണക്കുകൾ പ്രകാരം 129 ആയിരുന്ന ഈ പട്ടണത്തിലെ ജനസംഖ്യ 2010 ലെ സെൻസസിൽ 83 ആയി കുറഞ്ഞിരുന്നു.
ഷഗെലക് പട്ടണം നിലനിൽക്കുന്ന അക്ഷാംശ രേഖാംശങ്ങൾ 62°39′22″N 159°31′52″W ﻿ / ﻿ 62.65611°N 159.53111°W ﻿ / 62.65611; -159.53111 (62.655998, -159.531132) ആണ്.
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ പട്ടണത്തിന്റെ ആകെ വിസ്തൃതി 12.0 ചതുരശ്ര മൈൽ (31 ചതുരശ്ര കിലോമീറ്റർ) ആണ്.
ഇതിൽ 10.6 ചതുരശ്ര മൈൽ (27 ചതുരശ്ര കിലോമീറ്റർ) പ്രദേശം കരഭൂമിയും ബാക്കി 1.4 ചതുരശ്ര മൈൽ (3.6 ചതുരശ്ര കിലോമീറ്റർ) പ്രദേശം അതായത് 11.53 ശതമാനം ഭൂപ്രദേശം ജലം ഉൾപ്പെട്ടതുമാണ്.
ഷംസ് അൽ തബ്റീസി
1185–1248 കാല ഘട്ടത്തിൽ ജീവിച്ചിരുന്ന പേർഷ്യൻ സൂഫി സന്യാസിയായിരുന്നു ഷംസ് അൽ തബ്റീസി ( شمس تبریزی‎‎) .
ഷംസ് അൽ ദീൻ മുഹമ്മദ് എന്നാണ് യഥാർത്ഥ നാമം.
ചരിത്രത്തിൽ അധികം ഇടം പിടിക്കാത്ത നിഗൂഢ സ്വഭാവമുള്ള വ്യക്തിത്വമാണ് ഷംസ് അൽ തബ്റീസി.
എന്നാൽ ജലാലുദ്ധീൻ റൂമിയുടെ ഗുരുനാഥൻ എന്ന നിലയിൽ പ്രസിദ്ധനുമാണ്.
എല്ലാ പ്രസിദ്ധ സൂഫി യോഗികളുടെയും ജീവിതത്തിൽ വഴിത്തിരിവായി ചില നിഗൂഢ വ്യക്തിത്വങ്ങൾ പ്രത്യക്ഷപ്പെടുന്നതായി കാണാം ഇങ്ങനെ ജലാലുദ്ധീൻ റൂമിയുടെ ജീവിതത്തിന്റെ ഗതി മാറ്റി തിരിച്ചു വിട്ട കർമ്മ യോഗിയാണ് ഷംസ് ജീവിത രേഖ
തുർക്കിയിലെ കോന്യയയിൽ ഒരു ശർക്കര കച്ചവടക്കാരന്റെ അരികിൽ എത്തുന്നതോടു കൂടിയാണ് ഷംസ് അൽ തബ്രീസി ചരിത്ര താളുകളിൽ ഇടം പിടിക്കുന്നത് .
ആരെയോ തേടുകയാണെന്ന മട്ടിൽ അദ്ദേഹം കണ്ണുകൾ ചലിപ്പിച്ചു കൊണ്ടിരിക്കുകയായിരുന്നു .
തന്നെ പറ്റി അന്വേഷിച്ചവരോട് വഴിപോക്കനാണെന്ന് മറുപടിയും നൽകി .
തെരുവിലൂടെ കുതിര ഓടിച്ചു കടന്നു പോയ റൂമിയെ ഷംസ് തീക്ഷണതയോടെ  പിന്തുടരുകയും കുളക്കടവിൽ വെച്ച് സന്ധിക്കുകയും ചെയ്തു .
കുളിക്കടവിൽ കൊച്ചു കവിതകൾ ചൊല്ലി രസിച്ചിരിക്കുകയായിരുന്നു റൂമിയും കൂട്ടരും , അപ്പോഴാണ് തബ്രീസി കടന്നു വരുന്നത് .
എന്താണിത് ?
പുസ്തക കെട്ടുകളെ ചൂണ്ടി ഷംസ്  ചോദിച്ചു 
നിങ്ങൾക്ക് മനസ്സിലാക്കാൻ  പറ്റാത്ത കാര്യങ്ങൾ (നിരക്ഷരർക്കു മനസ്സിലാകില്ലെന്നുദ്ദേശം) റൂമി മറുപടി നൽകി 
ഉടനെ ഷംസ് ആ ഗ്രന്ഥങ്ങൾ വെള്ളത്തിലേക്ക് വലിച്ചെറിഞ്ഞു .
പകച്ചു പോയ റൂമി വെള്ളത്തിലിറങ്ങി അവയെല്ലാം തിരിച്ചെടുത്തു.
ഒന്ന് പോലും നനഞ്ഞിട്ടുണ്ടായിരുന്നില്ല .
അത്ഭുതത്തോടെ റൂമി ചോദിച്ചു എന്താണിത് ?
മൗലാനാ ഇത് നിനക്കും മനസ്സിലാകാത്ത ഒന്നാണ് (സാക്ഷരത കൊണ്ട് ആ അറിവ് ലഭിക്കില്ലെന്നർത്ഥം )  ഷംസിന്റെ മറുപടി അതായിരുന്നു.
റൂമിയെയും കൂട്ടി ഷംസ് തന്റെ ആശ്രമത്തിലേക്കു യാത്രയാവുകയും കഠിനമായ സൂഫി സാധക മുറകൾ പരിശീലിപ്പിക്കുകയും ചെയ്തു .
വർഷങ്ങൾ നീണ്ട സഹവാസത്തിനൊടുവിൽ റൂമിയെ ഉപേക്ഷിച്ചു ഷംസ് അപ്രത്യക്ഷനായി.
ഷംസ്  വധിക്കപ്പെടുകയായിരുന്നവെന്നും അഭിപ്രായമുണ്ടെങ്കിലും റൂമിയുടെ ചരിത്ര തൂലികകളിലും , റൂമിയുടെ മകൻ സുൽത്താൻ വലദിന്റെ ചരിത്ര രചനയിലും വഴികാട്ടിയ ശേഷം ആദ്ദേഹം റൂമിയെ ഉപേക്ഷിച്ചു അപ്രത്യക്ഷനായി മറഞ്ഞു എന്നാണ് കാണുന്നത്.
ഷംസ് തനിക്കു വഴി കാട്ടിയായി അയക്കപ്പെട്ടവനാണെന്നും അലിയുടെ അറിവുകൾ തനിക്കു പകർന്നു തരാൻ വന്ന ആളായിരുന്നുവെന്നും റൂമി പലയിടത്തും അനുസ്മരിക്കുന്നുണ്ട് .
പേർഷ്യൻ മഹാ കാവ്യമായ ദീവാൻ എ ഷംസ്  അതബരീസി ഷംസിനോടുള്ള ബഹുമാനർഥം നാമകരണം ചെയ്യപ്പെട്ട റൂമിയുടെ  കൃതിയാണ് 
ഷംസിന്റെ വചനങ്ങൾ കോർത്തിണക്കി ഇറക്കിയ കൃതിയാണ് മഖാലാതെ ഷംസ് അൽ തബ്റീസി
വള്ളത്തോൾ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Vallathol_Museum
കവിത്രയങ്ങളിലൊരാളും കേരളകലാമണ്ഡലത്തിന്റെ സ്ഥാപകനുമായ വള്ളത്തോൾ നാരായണമേനോന്റെ സ്മരണയ്ക്കായി സ്ഥാപിക്കപ്പെട്ട സ്മാരകമാണ് വള്ളത്തോൾ മ്യൂസിയം .
തൃശൂർ ജില്ലയിൽ , ഭാരതപ്പുഴയുടെ തീരത്ത് ചെറുതുരുത്തിയിലെ വള്ളത്തോൾ നഗറിലാണ് ഇത് സ്ഥിതിചെയ്യുന്നത്.
വള്ളത്തോളിന്റെ സാഹിത്യരചനകൾ, സാമൂഹിക സംഭാവനകൾ, ലഭിച്ച ബഹുമതികൾ, ചിത്രങ്ങൾ തുടങ്ങിയവ ഇവിടെ പ്രദർശിപ്പിച്ചിരിക്കുന്നു.
വള്ളത്തോളിന്റെ ഭവനം തന്നെയാണ് മ്യൂസിയമായി സംരക്ഷിച്ചിട്ടുള്ളത്.
വള്ളി (ദേവി) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2020 നവംബർ) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
വള്ളി ദേവി സുബ്രമണ്യ ഭഗവാൻ്റെ ഭാര്യ ആണ്.
ഭഗവാന് രണ്ടു ഭാര്യമാർ ആണ്.
ദേവയാനി ബ്രഹ്മാവിൻ്റെ മകളാണ്.
കേരളത്തിൽ വള്ളി ദേവിയുടെ പ്രതിഷ്ഠയാണ് കൂടുതൽ കാണാൻ കഴിയുന്നത്.
വള്ളി അമ്മ എന്നാണ് ദേവിയെ ഭക്തർ വിളിക്കുന്നത്
വള്ളത്തോൾ നഗർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vallathol_Nagar Vallathol Nagar Railway Station
തൃശ്ശൂർ ജില്ലയിലെ തലപ്പിള്ളി താലൂക്കിൽ പഴയന്നൂർ ബ്ലോക്കിലാണ് 19.87 ചതുരശ്രകിലോമീറ്റർ വിസ്തീർണ്ണമുള്ള വള്ളത്തോൾ നഗർ ഗ്രാമപഞ്ചായത്ത് സ്ഥിതി ചെയ്യുന്നത്.
മഹാകവി വള്ളത്തോൾ നാരായണ മേനോന്റെ സമാധിയും അദ്ദേഹം സ്ഥാപിച്ച കേരള കലാമണ്ഡലവും സ്ഥിതി ചെയ്യുന്ന ചെറുതുരുത്തി , വെട്ടിക്കാട്ടിരി ഗ്രാമങ്ങൾ ഉൾക്കൊള്ളുന്ന പഞ്ചായത്തിന്റെ പേരാണ്‌ വള്ളത്തോൾ നഗർ .
മഹാകവിയുടെ സ്‌മരണാർഥം ചെറുതുരുത്തി പഞ്ചായത്തിന്റെ പേര്‌ വള്ളത്തോൾ നഗർ എന്നു മാറ്റുകയായിരുന്നു.
തൃശൂർ ജില്ലയുടെ അതിർത്തി പ്രദേശമാണ്‌ വള്ളത്തോൾ നഗർ.
നിളയുടെ തീരത്താണ്‌ ഗ്രാമം സ്ഥിതി ചെയ്യുന്നത്‌.
നിളക്കു കുറുകെയുള്ള കൊച്ചി പാലം കടന്നാൽ, പാലക്കാട്‌ ജില്ലയായി .
ഷൊർണൂരാണ്‌ തൊട്ടടുത്ത നഗരം.
വെട്ടിക്കാട്ടിരിയിൽ സ്ഥിതി ചെയ്യുന്ന റെയിൽവേ സ്‌റ്റേഷന്റെ പേരും വള്ളത്തോൾ നഗർ എന്നാണ്‌.
കേരള കലാമണ്ഡലം റെയിൽവേ സ്‌റ്റേഷനിൽനിന്നും നോക്കിയാൽ കാണുന്ന അകലത്തിലാണ്‌ നിലകൊള്ളുന്നത്‌.
75 വർഷം പിന്നിട്ട കലാമണ്ഡലം ഇപ്പോൾ, കൽപ്പിത സർവകലാശാലയാണ്‌.
ചെറുതുരുത്തി , പൈങ്കുളം , അത്തിക്കപ്പറമ്പ്‌ , വെട്ടിക്കാട്ടിരി , താഴപ്ര , നെടുമ്പുര , പള്ളിക്കര , പുതുശ്ശേരി എന്നീ ഗ്രാമങ്ങളാണ്‌ വള്ളത്തോൾ നഗർ പഞ്ചായത്തിലുള്ളത്‌.
കേന്ദ്ര സർക്കാറിനു കീഴിലുള്ള പഞ്ചകർമ ആയുർവേദ റിസർച്ച്‌ ഇൻസ്റ്റിറ്റിയൂട്ട്‌ സ്ഥിതി ചെയ്യുന്നത്‌ പഞ്ചായത്തിലെ ചെറുതുരുത്തിയിലാണ്‌.
ജ്യോതി എഞ്ചിനീയറിംഗ്‌ കോളജ്‌, നൂറുൽ ഹുദാ ഓർഫനേജ്‌ എന്നീ സ്ഥാപനങ്ങൾ ജില്ലക്കു പുറത്ത്‌ പ്രസിദ്ധമായ സ്ഥാപനങ്ങളാണ്‌.
ചെറുതുരുത്തി ഹയർ സെക്കൻഡറി സ്‌കൂളാണ്‌ പഞ്ചായത്തിലെ ഏക പൊതു സർക്കാർ ഹൈസ്‌കൂൾ ആരാധാനാലയങ്ങൾ
ചെറുതുരുത്തി കോഴിമാം പറമ്പ്‌ ക്ഷേത്രം, വെട്ടിക്കാട്ടിരി കേന്ദ്ര ജുമുഅ മസ്‌്‌ജിദ്‌ ,ചെറുതുരുത്തി ജുമാമസ്ജിദ് എന്നിവ പഞ്ചായത്ത്‌ കേന്ദ്രീകൃതമായ പ്രധാന ആരാധനാലയങ്ങളാണ്‌.
പ്രാഥമിക ആരോഗ്യകേന്ദ്രം, ആയുർവേദ ഡിസ്‌പെൻസറി, പി ഡബ്ലിയു ഡി റസ്റ്റ്‌ ഹൗസ്‌, പോലീസ്‌റ്റേഷൻ, വില്ലേജ്‌ ഓഫീസ്‌ എന്നീ സ്ഥാപനങ്ങളും പ്രധാന സർക്കാർ പൊതു കാര്യാലയങ്ങളാണ്‌.
അതിരുകൾ കിഴക്ക് - പാഞ്ഞാൾ പഞ്ചായത്ത് പടിഞ്ഞാറ് - ദേശമംഗലം, വരവൂർ പഞ്ചായത്തുകൾ തെക്ക്‌ - മുള്ളൂർക്കര പഞ്ചായത്ത് വടക്ക് - ഷൊർണ്ണൂർ മുനിസിപ്പാലിറ്റി വാർഡുകൾ പള്ളം പുതുശ്ശേരി മനപ്പടി മ്യുസിയം ചെറുതുരുത്തി ടൌൺ മേച്ചേരി കുളമ്പ് കലാമണ്ഡലം വെട്ടിക്കാട്ടിരി താഴപ്ര നെടുമ്പുര പന്നിയടി പള്ളിക്കൽ സ്കൂൾ ചെറുതുരുത്തി സ്കൂൾ യത്തീംഖാന ചെയിക്കൽ പുതുശ്ശേരി സ്ഥിതിവിവരക്കണക്കുകൾ ജില്ല തൃശ്ശൂർ ബ്ലോക്ക് പഴയന്നൂർ വിസ്തീര്ണ്ണം 19.87 ചതുരശ്ര കിലോമീറ്റർ ജനസംഖ്യ 21,099 പുരുഷന്മാർ 10,105 സ്ത്രീകൾ 10,994 ജനസാന്ദ്രത 1062 സ്ത്രീ : പുരുഷ അനുപാതം 1088 സാക്ഷരത 84.78% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/vallatholnagarpanchayat Archived 2016-07-24 at the Wayback Machine .